Ղեկավարությունը կատարվածը բացատրեց միջազգային ճգնաժամով: Բաղդասարովը շտապեց հայտնել, որ միջազգային տնտեսական ճգնաժամը 2008թ-ին դարձավ սնանկացման պատճառ շատ այլ արտասահմանյան ընկերությունների համար ` «Կուբան», «Աերոսվիտ», Red Wings, American Airlines. «Ավիացիան այն բնագավառն է, որտեղ չի կարելի բավարարվել ունեցածով: Երեք տարիների ընթացքում «Արմավիա» ընկերության սեփականատերը այլ բիզնեսներից գումար է փոխանցել ավիափոխադրողին աջակցելու համար: Սակայն այսօրվա դրությամբ իրավիճակն այնպիսին է, որ այսպես աշխատելն այլևս հնարավոր չէ: Այդ պատճառով որոշում է կայացվել` դադարեցնել չվերթները և սկսել ընկերության սնանկացման գործընթացը»,- ասվում էր ընկերության վերջին հաղորդագրության մեջ: Արդյունքում` դա դարձավ ազգային երկրորդ ավիափոխադրողի սնանկացումը` 2003թ.-ին նման ճակատագրի արժանացավ «Հայկական ավիաուղիներ» ընկերությունը, որի աշխատակիցները երկար տարիներ բողոքի ակցիաներ էին կազմակերպում և պնդում, որ իրենց թողել են ճակատագրի քմահաճույքին: